আরেকটি লক্ষ্যণীয় বিষয় হচ্ছে, বিরতিহীন ট্রেন ঢাকা কমলাপুর রেলস্টেশনের একটু আগে তেজগাঁও এলাকায় ট্রেনের গতি একটু কমালে গার্ডরা টিকিট ছাড়া পাবলিকদের (যাদের কাছ থেকে অবৈধভাবে টাকা নেয়া হয়েছে) নিজ দায়িত্বে ডেকে নামিয়ে দিচ্ছেন। ঠিক একইভাবে চট্টগ্রাম স্টেশনে ট্রেন ঢোকার আগে কদমতলি এলাকায়ও এ কাজ করতে দেখেছি অনেকবার। আগেভাগে যাত্রী নামানোর এত দায়িত্বশীলতার পেছনের কারণ হলো- যাতে তাদের এভাবে টাকা উপার্জনের পথটা সচল থাকে। কেননা টিকিট ছাড়া যাত্রীরা যদি স্টেশন থেকে বের হওয়ার সময় জরিমানা দিয়ে বের হতে হয়, তাহলে সে ট্রেনের গার্ডকে কোনদিন টাকা দেবেনা। প্রয়োজনে জরিমানা গুণবে।